ทำไมแมวถึงกัดและข่วน ป้องกันไม่ให้แมวกัดหรือข่วน รับมือเมื่อแมวกัดหรือข่วน
ลูกแมวที่คนเก็บมาเลี้ยงแต่เด็กหรือแต่เกิด จะไม่มีโอกาสได้เล่นซนกับพี่น้องครอกเดียวกัน เลยไม่รู้ว่าต้องออมแรงยังไงเวลาเล่น พอโต แมวพวกนี้เลยมักแว้งกัดหรือข่วนแบบไม่ทันให้ตั้งตัว แมวที่คนเลี้ยงมาจนเอาแต่ใจ ก้าวร้าว มักส่งสัญญาณแต่เนิ่นๆ ว่า "จะเอาแล้วนะ" ถ้าคุณรู้จักสังเกตสัญญาณเตือนพวกนี้ ก็ระวังตัวไม่ให้แมวกัดหรือข่วนได้ แมวที่เครียดแถมหาทางหนีทีไล่ไม่ได้ มักจะแว้งกัดเพื่อเอาตัวรอด เรื่องทำแมวเครียดก็เช่นถูกเด็กวัยกำลังซนต้อนจนมุม สภาพแวดล้อมเปลี่ยนไป มีสมาชิกหน้าใหม่ในบ้านหรือแขกมาบ้าน สำคัญว่าคุณต้องคอยสังเกตอารมณ์แมวให้ดี ว่ารู้สึกยังไง ต้องการอะไร อย่าเพิ่งด่วนสรุปว่าแมวก้าวร้าว บางทีปัญหาที่ต้องแก้อยู่ที่ความเครียดนี่เอง วิธีรับมือที่ดีที่สุดคือทำให้บรรยากาศกลับมาสงบและปลอดภัยดังเดิม ถ้าทีวีดังก็หรี่ซะ เตือนเด็กๆ อย่าให้เสียงดังโวยวายตอนอยู่ใกล้แมว หรือถ้าใครเศร้าอยากร้องไห้ โมโหอยากตะโกนระบายอารมณ์ ก็ออกไปพ้นอาณาเขตของแมวก่อนแล้วค่อยทำตามสบาย ถ้าตอนเล่นกับแมว คุณชอบกระตุ้นให้แมวตะปบมือ เท้า หรือนิ้วของคุณ ก็อย่าแปลกใจถ้าอยู่ๆ แมวมาล่าเท้าคุณทีหลังตอนกำลังเดิน แมวไม่รู้หรอกว่าหมดเวลาสนุกแล้ว แมวที่ป่วยหรือบาดเจ็บจะระวังตัวเป็นพิเศษ หรือก็คือจู่โจมใครหรืออะไรที่เข้าไปใกล้นั่นเอง ลองสังเกตดู ถ้าแมวแสดงอาการเจ็บป่วย (น้ำหนักลด กินน้ำบ่อยขึ้น อาเจียน) หรือบาดเจ็บ (หงุดหงิดง่าย ร้องโวยวาย ขู่ ข่วน กัด) ตรงไหน ให้รีบพาไปหาหมอ ถ้ารักษาอาการหรือโรคนั้นๆ แล้ว พฤติกรรมของแมวจะกลับมาดีตามเดิมเอง แมวแก่ที่สุขภาพเริ่มอ่อนแอ บางทีก็ไม่ยอมให้คุณอุ้มหรือกอด จนประท้วงด้วยการกัดหรือข่วน แบบนี้ก็ต้องอธิบายให้ทุกคนในบ้านเข้าใจ ว่าแมวแก่แล้ว หรือมีปัญหาสุขภาพ จะเล่นจะจับต้องเบามือ ถ้าหาพื้นที่ส่วนตัวให้แมว ที่ไม่ให้ใครหรืออะไรมารบกวน ก็ช่วยแก้ปัญหาพฤติกรรมได้เหมือนกัน วิธีนี้ต้องดราม่าหน่อย คือพอเล่นด้วยแล้วแมวกัด ให้เล่นใหญ่ร้องเสียงหลง ชักมือออกโดยไว ปิดท้ายด้วยลุกขึ้นแล้วเดินหนีไป ทั้งหมดนี้บอกให้ลูกแมวรู้ว่าหมดเวลาสนุกแล้วสิ ถ้าทำซ้ำบ่อยๆ ลูกแมวจะเรียนรู้ได้เอง ว่ากัดมือคุณเมื่อไหร่ เวลาเล่นแสนสนุกสนานจะหยุดลงทันที เลยไม่กล้าทำอีก แต่ถ้าลูกแมวขบเบาๆ ด้วยความรัก แต่คุณไม่อยากให้ติดนิสัย ก็ต้องเอามือดันสู้เบาๆ แมวจะรู้สึกรำคาญ ไม่สะดวก ก็เลยเลิกกัด ส่วนการกระชากมือออกทันทีตอนแมวเล่นแล้วกัดหรือตะปบ จะกลายเป็นชวนแมวเล่นแรง เดี๋ยวจะเจ็บตัว รู้อยู่ว่าเวลาแมวเล่นแล้วจะคึกจนลืมออมแรง บางทีก็จิกคุณซะเจ็บแสบ หรือบางทีก็เล่นต่อซะจนเผลอข่วนคุณโดยไม่ตั้งใจ แก้ได้โดยหาของเล่นที่ยื่นห่างออกไปจากมือ เช่น เบ็ดตกปลาของเล่น (ของเล่นผูกปลายเชือก) ปากกาเลเซอร์ หรือตุ๊กตาหนูยัดไส้แคทนิป แมวกัด แทะ จิก ข่วน เพราะเล่นสนุกหรือฝึกล่าเหยื่อก็ถือเป็นเรื่องปกติ แค่อย่ามาลับเล็บที่คุณก็พอ ให้ชวนแมวเล่นโดยใช้เบ็ดล่อแมว (ของเล่นผูกเชือกปลายไม้) แบบนี้มือคุณก็ปลอดภัยแน่นอน จัดเวลาเล่น 5 - 10 นาทีต่อวันเลย โดยล่อให้แมวไล่ตามของเล่นที่ปลายเบ็ด สรุปคือชวนแมวเล่นจนแบต (แมว) หมดนั่นแหละ  หลักการคือกระตุ้นสัญชาตญาณนักล่าของแมว และล่อให้แมวเล่นจนเหนื่อยในคราวเดียว พอแมวแบตหมดก็ไม่ค่อยโจมตีคุณมากเท่าแมวขี้เบื่อที่พลังงานเหลือเฟือจนไปปล่อยผิดที่ผิดทาง แมวที่ยังไม่ทำหมันจะหวงถิ่นกว่าแมวที่ทำหมันแล้ว แต่ใช่ว่าแมวที่ยังไม่ทำหมันจะต้องก้าวร้าวเสมอไป แค่พอไปทำหมันแล้วแมวจะสงบลง เลยน่ารักอ่อนโยนและติดบ้านขึ้น สังเกตดูจะเห็นรูม่านตาแมวขยายใหญ่ขึ้น ขนตั้งชัน ไม่ครางอ้อนอีกต่อไป แต่เปลี่ยนเป็นเสียงร้องต่ำๆ คำราม บางตัวก็เงียบผิดปกติ ร้องเสียงสูง บ่น หรือขู่แทน นอกจากนี้หูจะลู่ไปด้านหลัง จนแบนราบไปกับหัว หนวดก็จะชี้ไปด้านหน้า เผยอริมฝีปากโชว์เขี้ยวพองาม (พร้อมขู่ฟ่อไปด้วย)  จริงๆ ตอนแมวเล่นก็ตาดำใหญ่เหมือนกัน เพราะกำลังคึก อย่าเพิ่งเหมารวมไปหมด ต้องสังเกตท่าทางอื่นๆ ควบคู่กันไป อย่างถ้าแมวนั่งตัก ไม่ได้กำลังคึก แล้วตาใหญ่ขึ้นมา อันนี้ต้องระวังตัว ถ้าแมวถูกต้อนจนมุม มักจะหมอบต่ำ ระแวงมองซ้ายขวา เหมือนกำลังหาทางหนีทีไล่ (ก็จะหนีจริงๆ นั่นแหละ) อย่าตี ตะคอก ไล่กวด หรือฟิวส์ขาดใส่แมว เพราะมีแต่จะทำให้แมวยิ่งตื่น ทำให้แมวเครียดและสับสนกว่าเดิม  อย่าเรียกแมวมาหาเพื่อลงโทษ เพราะแมวไม่เข้าใจหรอกว่าทำไมอยู่ๆ คุณทำร้ายมัน แมวรู้แต่ว่าเวลาคุณเรียกมาหา จะให้อาหารหรือลูบเล่นเท่านั้น สิ่งแรกที่ควรทำคือเลิกแตะต้องแมว แล้วเอามือออกห่างจากระยะโจมตี ถ้าใน 2 - 3 วินาทีแมวยังไม่สงบลง ให้ลุกขึ้นยืนช้าๆ ให้แมวลงจากตัก จากนั้นเดินห่างออกไป อย่ากลับมาหาจนกว่าแมวจะสงบลง  อย่าปลอบแมวหลังคุณโดนกัดหรือข่วน แต่ให้แสดงออกว่าคุณไม่พอใจ พอฝึกระเบียบแมวเสร็จ อย่าเพิ่ง เข้าไปกอดหรือลูบแมว เพราะแมวจะสับสน เหมือนคุณส่งสัญญาณไม่เคลียร์ คราวหน้าคุณอาจโดนเหมียวกัดเพราะนึกว่าจะถูกกอดตามหลังก็ได้ ถ้าพยายามจะออกจากห้องนี้ไปห้องอื่น แต่เหมียวขู่ฟ่อขวางทางอยู่ ให้หยุดแล้วเอาใจแมวมาใส่ใจคน ที่เป็นแบบนั้นเพราะแมวคิดว่าคุณดักไว้แล้วย่างสามขุมเข้าไปหาเรื่อง รู้สึกไม่ปลอดภัยนั่นเอง จริงๆ แมวก็อยากหนีไปนั่นแหละ แต่หาทางไม่เจอ เลยต้องจู่โจมคุณเพื่อป้องกันตัว ทางแก้ง่ายๆ คือให้คุณถอยห่างออกไป ปล่อยให้แมวไปไหนก็ไป (รับรองว่าโกยแน่บ) จากนั้นจะทำอะไรต่อก็แล้วแต่คุณ หลังแมวกัดหรือข่วน อย่าเพิ่งให้อาหารภายใน 20 นาที เพราะจะกลายเป็นตบรางวัลเพราะทำร้ายคุณซะอย่างนั้น แมวจะตอบสนองต่อพฤติกรรมในแง่ดีมากกว่า เช่น ให้คำชมหรือรางวัลที่ทำตัวดี แต่ถ้าเป็นพฤติกรรมด้านลบ แมวจะนิ่งเฉยหรือตีตัวออกห่าง  ให้แมวเล่นตุ๊กตาหนูยัดไส้แคทนิป (กัญชาแมว) ดีกว่าปล่อยมาแทะมือคุณ จากนั้นก็ชมซะ ว่าแมวเก่งมากที่ฟัดของเล่น พอแมวกัดหรือข่วนเมื่อไหร่ ให้พูดเสียงดังฟังชัดว่า "อย่า!" พลางชี้นิ้วใส่ด้วย จ้องมองตาแมวตรงๆ ทำหน้าตาท่าทางโหดๆ หน่อย ให้แมวรู้ว่าไม่พอใจ วิธีนี้ได้ผลเพราะในสังคมแมว การจ้องหน้ากันแบบนี้คือขู่จะเอาเรื่องนั่นเอง  เสร็จแล้วให้พาตัวเองออกจากระยะโจมตีของแมวซะ แล้วก็ไม่ต้องใส่ใจแมวสัก 10 นาที พอแมวกัดหรือข่วนเมื่อไหร่ ให้ตบมือดังๆ พร้อมร้องว่า "อย่า!" แบบเสียงดังฟังชัด ห้ามตะคอก ตะโกน หรือตบมือใส่หน้าแมวเด็ดขาด จะกลายเป็นทำแมวกลัวหรือเครียดแทน ให้ทำซ้ำแบบนี้ทุกครั้งที่แมวกัดหรือข่วน แมวจะรู้ตัวเองว่าต้องหยุดพฤติกรรม  วิธีนี้เหมาะกับแมวเจ้าเล่ห์ จอมบงการ หรือก้าวร้าวบ้าพลัง ถ้าเป็นเหมียวขี้กลัว ขี้อาย ก็อย่าไปทำ เพราะพฤติกรรมอาจแย่กว่าเดิม พอแมวหยุดกัดหรือข่วนเมื่อไหร่ ให้ลุกขึ้นแล้วเดินออกไปแบบไม่แคร์ อย่าไปตอแยต่อ ทิ้งแมวไว้ตัวเดียว อย่าให้ใครไปยุ่งสัก 5 - 10 นาที จากนั้นทำซ้ำทุกครั้งที่แมวกัดหรือข่วนคุณ แมวจะเริ่มเชื่อมโยงพฤติกรรมแย่ๆ ของตัวเองกับการถูกคนละเลย ไม่ใส่ใจ  วิธีนี้ใช่ว่าจะได้ผลกับแมวทุกตัว ใช้ได้เฉพาะแมวที่ติดคนเท่านั้น เพราะจะผิดสังเกตทันทีว่าทำไมถึงไม่มีทาสมาคอยเอาใจ รวมถึงพวกลูกแมวด้วย เพราะอยู่ในวัยเรียนรู้
แมวคุณถูกคนเลี้ยงมาแต่เด็ก หรือเป็นกำพร้าแล้วถูกคนเก็บมาเลี้ยงหรือเปล่า. แมวเครียดหรือกังวลเรื่องอะไรหรือเปล่า. หรือจริงๆ แมวแค่ขี้เล่นเกินไป. แมวป่วยหรือบาดเจ็บตรงไหนหรือเปล่า. สอนลูกแมวให้รู้ขอบเขตเวลาเล่น. หาของเล่นให้แมว จะได้ไม่บ้าพลังใส่มือหรือนิ้วคุณ. หาเวลาเล่นกับแมวบ่อยๆ. ทำหมันแมวดีกว่า. รู้จักสัญญาณอันตรายก่อนแมวออกลาย. ใจเย็นๆ. ถอยห่าง. อย่าต้อนแมวจนมุม. อะไรทำให้พฤติกรรมแมวเปลี่ยนไป. ใช้เสียงกับท่าทาง. ใช้วิธีตบมือ. เฉยใส่.
https://www.wikihow.com/Stop-a-Cat-from-Biting-and-Scratching https://www.wikihow.com/Stop-a-Cat-from-Biting-and-Scratching https://www.wikihow.com/Stop-a-Cat-from-Biting-and-Scratching
Understanding Why Cats Bite and Scratch Preventing Biting and Scratching Reacting to Bites and Scratches